# Marta Jaumandreu

Marta Calvo Jaumandreu, ezagunagoa Marta Jaumandreu izenez (Madril, 1971ko abenduaren 4a) madrildar kazetaria eta aurkezlea da.

## Biografia

Marta Jaumandreu Madrilen jaio zen eta alaba bakarra da. 10 urte zituela gurasdoak banatu egin ziren eta bera amarekin biiz izan da. Ama, Maria Teresa Jaumandreu TVEko errealizadorea zen eta inoiz aurkezpenen bat edo beste egin zuen. Amaz gain, aitita eta osabak ere komunikazioan aritutakoak izan dira.
Madrilgo Nuestra Señora Santa María ikastetxean hasi zituen ikasketak (1975-1990). Ondoren, Informazio Zientzietako lizentziatura lortu zuen CEU San Pablo Unibertsitatean (1990-1994), Kazetaritza digitaleko masterra egin zuen Finantza Ikasketen Zentroan, eta Protokoloa eta ekitaldien antolaketa aztertu zituen Madrilgo Merkataritza Ganberako Prestakuntza Zentroan.

## Kazetari ibilbidea

El boletín de la tarde argitalpenean egin zuen lehen lana. Ondoren, 1995eko irailetik 1997ko abuztura bitartean, Telemadrid-eko informazio-zerbitzuetan parte hartu zuen,eta Panorama de actualidad, Buenos días, Madril eta Telenoticias saioen lehen edizioan lan egin zuen.
1997ko abuztuan, RTVEn sartu zen 24 horas Kanalaren erredaktore lanetan, eta urtebete geroago (1998ko irailean) Meteorologia Arlora pasatu zen. Hantxe izan zen El tiempo saioaren aurkezleetako bat. 2007ko abuztuan postu finkoa lortu zuen RTVEn. 2008ko irailean, Madrilgo lurralde-albistegia aurkeztu eta erredaktatu zuen. 2012ko uztailaren 2tik 27ra TVEren goizeko Albistegia aurkeztu zuen.
2012ko irailaren 3tik 2013ko abuztuaren 30era bitartean, TVEren Telediario 2ren aurkezlea izan zen, hasieran bakarrik, eta 2013ko urtarriletik uztailera Marcos Lópezekin. 2012ko urriaren 28an aurkeztu zituen Ana Blancorekin batera,TVEn Euskal eta Galiziako Hauteskundeak 2013ko irailaren 2an, Madrilgo lurralde-albistegira itzuli zen, eta Ana Blancok ordezkatu zuen bigarren albistegian. Erabaki horren arrazoia zehaztu ez zen arren, eragina izan zuen TVEko Albistegien edizio guztietako ikusleen galerak.
2014ko Eguberrietatik 2018ko udara bitartean, Fue informe mikroespazioak aurkeztu zituen 24 orduko Kanalean. Telediario 1 eta, batzuetan, Telediarios Fin de semana saioetako ordezkapenak eta oporraldiak bete zituen. Batera, Madrilgo Lurraldeko Informazioarekin uztartu zuen, zeinetan jarraitu egin duen.
Kazetaritzaren beraren lan propioaz gain, zeremonia, ekitaldi, kongresu eta sarien aurkezlea da. Errioxako Nazioarteko Unibertsitateko Shadowing programaren aholkulari ere izan zen, 2017ko maiatzetik 2020ko ekainera bitartean, eta CEU San Pablo Unibertsitateko GPS programaren aholkulari da 2020tik.

## Sariak eta aintzatespenak

Hauexek dira jasotako batzuk:
* 2018anInformatzaileen mikrofonoa, Prentsa, Irrati, Telebista eta Interneteko informatzaileen elkarteak emana.
* 2018an Larrialdietako Gurutze Urdina, Larrialdietako eta Estatuko Segurtasun Indar eta Kidegoetako ordezkariek emana.
* 2018an Xishang saria, Xishang aldizkariak emana.
* 2016an Irrati eta Telebista Elkarteen Federazioko Zilarrezko Antena.
* 2009an Irrati eta Telebista Elkarteen Federazioko Zilarrezko Antena.

## Erreferentziak

* ↑ «Anexo 3, rectificación, empleados que obtienen fijeza en RTVE» www.cgtrtve.org 20 de agosto de 2007.
* 1 2 (Gaztelaniaz) FormulaTV. «Marta Jaumandreu» FormulaTV (Noiz kontsultatua: 2023-05-18).
* ↑ (Gaztelaniaz) ««Mis padres me educaron en el amor y en el respeto»» abc 2012-09-05 (Noiz kontsultatua: 2023-05-18).
* 1 2 (Gaztelaniaz) «¿Quién es Marta Jaumandreu?» abc 2012-08-21 (Noiz kontsultatua: 2023-05-18).
* ↑ «María Casado sustituye a Ana Pastor al frente de 'Los desayunos de TVE' a partir de septiembre» FormulaTV.
* ↑ «Exclusiva / Marta Jaumandreu: "Intento transmitir una información con sinceridad y amabilidad" « Y desperté... - La Coctelera» web.archive.org 2012-09-10.
* ↑ (Gaztelaniaz) «Marta Jaumandreu: «Antes de empezar pienso en mis hijos»» Diario Sur 2012-09-09 (Noiz kontsultatua: 2023-05-18).
* ↑ Internet, Unidad Editorial. «Somoano traslada a Ana Blanco al TD2 para recuperar la audiencia» www.elmundo.es.
* 1 2 https://www.linkedin.com/in/marta-jaumandreu/?originalSubdomain=es. ISSN https://www.linkedin.com/in/marta-jaumandreu/?originalSubdomain=es..

## Kanpo estekak

* Datuak: Q6001947